גרנט שאפס

גרנט שאפס (באנגלית: Grant Shapps; נולד ב-14 בספטמבר 1968) הוא פוליטיקאי יהודי-בריטי, שכיהן כשר התחבורה<ref name=":0"></ref>, שר הפנים<ref></ref> וכשר ההגנה של בריטניה, מטעם המפלגה השמרנית, וייצג בפרלמנט הבריטי בין 2005 ל-2024 את מחוז וולווין האטפילד. 

== ביוגרפיה ==
שאפס נולד ב-14 בספטמבר 1968 בקרוקסלי גרין במחוז הרטפורדשייר בנם של בריל וטוני שאפס. משפחתו יהודית.<ref></ref><ref name=":0" />

שאפס למד בבית ספר יסודי פרטי לבנים בווטפורד, ולמד לימודים גבוהים בלימודי עסקים ופיננסים<ref name="meet the mp"></ref>. בשנת 1989 היה מעורב בתאונת דרכים בקנזס, שהותירה אותו בתרדמת למשך שבוע.<ref name="coma"></ref>

שאפס מגיע ממשפחה יהודית וכיהן כראש ארגון הצעירים היהודי נוער לנוער<ref name="JC"></ref><ref name="ReferenceA"></ref>. הוא נשוי לבלינדה גולדסטון, יהודייה אף היא, והשניים מקיימים אורח חיים יהודי הכולל שמירה על כשרות.<ref></ref>

== קריירה פוליטית ==
לאחר שהחליט להיכנס לחיים הפוליטיים, כתב שאפס לחבר הפרלמנט השמרני מטעם מחוז ווטפורד, טריסטן גארל-ג'ונס, שהזמין אותו לבית הנבחרים וייעץ לו. ב-1990 הפך שאפס למועמד מטעם השמרנים למועצת העיר מנצ'סטר, אך הפסיד הפסד מוחץ למועמד הלייבור המכהן.<ref></ref><ref></ref> ב-1994 התמודד שאפס כמועמד מטעם השמרנים בבחירות המקומיות ברובע ברנט בלונדון, אך לא הצליח להיבחר והלייבור זכו בניצחון דחוק בשני המושבים של הרובע במועצה.<ref></ref> ב-1997 שוב כשל שאפס בהתמודדות על מושב בפרלמנט מטעם מחוז צפון סאת'רק וברמונדסי בבחירות הכלליות כמועמד המפלגה השמרנית.<ref></ref> גם בבחירות הכלליות של 2001 לא הצליח שאפס להיבחר כשהתמודד במחוז וולווין האטפילד.<ref name="APorter" />שאפס משוחח עם תלמידי בית ספר יסודי על החזון שלהם לגבי עתיד הדיור באזורם (יולי 2010)
בבחירות הכלליות של 2005 נבחר שאפס לפרלמנט מטעם המפלגה השמרנית במחוז וולווין האטפילד, לאחר שגבר על מועמדת הלייבור והשרה לבריאות הציבור, מלאני ג'ונסון.<ref></ref> ב-2007 קודם לראשונה לקבינט הצללים כשר הצללים לשיכון ולתכנון. שאפס תמך בפומבי במועמדותו של דייוויד קמרון למנהיגות המפלגה השמרנית, ובבחירות הכלליות של 2010 נבחר מחדש ברוב של 57% מהקולות במחוז.<ref></ref> לאחר כניסתו של דייוויד קמרון לתפקיד ראש הממשלה ב-2010, מונה שאפס לשר השיכון והשלטון המקומי. בסבב המינויים הממשלתי ב-2012 הצטרף שאפס לקבינט כיו"ר סיעת המפלגה השמרנית וכשר בלי תיק.<ref name="APorter" /> במאי 2015 עזב את הקבינט אך נשאר בממשלה בתפקיד שר לפיתוח בינלאומי. בנובמבר אותה שנה נאלץ שאפס להתפטר מתפקידו כיו"ר הסיעה בשל הטיפול הלקוי שלו בהאשמות על בריונות פנים-מפלגתית.

שאפס התנגד לפרישתה של בריטניה מהאיחוד האירופי לפני משאל העם ב-2016 והצביע בעד הישארות באיחוד.<ref name="thespectatorwhichtorympsbackbrexit"></ref> עם זאת, לאחר משאל העם הודיע כי יתמוך בתוצאה ויצביע להפעלת "סעיף 50", וקרא לשאר חברי הפרלמנט התומכים לנהוג כמותו.<ref></ref> באוקטובר 2017 קרא שאפס להתפטרותה של תרזה מיי, ואמר כי המפלגה לא יכולה "לטמון את ראשה בחול" בעקבות הבחירות ביוני.<ref></ref> שאפס אמר כי 30 חברי פרלמנט ו"שר אחד או שניים" הסכימו איתו שתרזה מיי צריכה להתפטר.<ref></ref> מיי נשארה בתפקיד והתפטרה שנתיים לאחר מכן.

בבחירות הכלליות של 2019 נבחר שאפס ברוב של 52.6% מהקולות.<ref></ref> לאחר שתמך במועמדותו לראשות המפלגה השמרנית של בוריס ג'ונסון ב-2019, מינה אותו ג'ונסון לשר התחבורה. שאפס קידם צעדים משמעותיים בתחום משרדו - הלאמה בפועל של זכיין הרכבת Northern Trains, הגבלות התנועה בתקופת הקורונה בכניסה לבריטניה וממנה, ותוכנית הרכבות המשולבת שפורסמה בשנת 2021, המגדירה את האסטרטגיה ארוכת הטווח לרכבות בצפון אנגליה ובמידלנדס. בספטמבר 2022 החליפה ליז טראס את ג'ונסון בראשות הממשלה, פיטרה את שאפס מתפקיד שר התחבורה, והוא חזר לכהן כחבר פרלמנט מן המניין. באוקטובר 2022, על רקע המשבר הממשלתי, מינתה טראס את שאפס לשר הפנים במקום סואלה ברוורמן.<ref></ref> כהונתו בת ששת הימים זיכתה אותו בשיא המפוקפק של שר הפנים בעל הכהונה הקצרה ביותר בהיסטוריה הפוליטית הבריטית. לאחר שרישי סונאק נבחר לראשות הממשלה הועבר שאפס לתפקיד שר לענייני עסקים, אנרגיה ואסטרטגיה תעשייתית, והחליף בתפקיד את ג'ייקוב ריס-מוג.<ref></ref> ב-31 באוגוסט 2023 מינה אותו סונאק לתפקיד שר ההגנה של בריטניה, לאחר שהשר המכהן בן וולאס הודיע על פרישתו מהחיים הפוליטיים. 

בבחירות 2024 הפסיד את מושבו בפרלמנט לאנדרו לואין מהלייבור.שאפס נואם בוועידת המפלגה השמרנית במנצ'סטר ב-2011
במוזיאון הרכבת הלאומי, מכריז על הקמתה של חברת רכבות הממלכה המאוחדת]]

== חיים אישיים ==
גראנט ובלינדה נשואים מאז 1997 ולזוג יש שלושה ילדים.<ref name="profile"></ref> בשנת 1999 אובחן שאפס עם לימפומת הודג'קין, עבר כימותרפיה והקרנות והחלים מהמחלה בשנה שלאחר מכן.<ref></ref><ref></ref> כתוצאה מהשפעות הכימותרפיה, ילדיו נולדו בהפריה חוץ גופית.<ref name="APorter"></ref> בשל הטיפולים שעבר נכלל שאפס באוכלוסיות שנמצאו בסיכון גבוה במהלך מגפת הקורונה, ובפברואר 2021 היה חבר הקבינט הבריטי הראשון שקיבל את החיסון נגד COVID-19.<ref>Taylor, Joanna (25 February 2021), [https://www.independent.co.uk/news/uk/politics/grant-shapps-covid-vaccine-b1807102.html "Transport Secretary Grant Shapps becomes first minister to receive Covid vaccine"] . The Independent. Retrieved 26 February 2021.</ref> למרות זאת, בפברואר 2022 הוא חלה בקורונה.<ref></ref>

אחיו של גרנט, אנדרה שאפס, הוא קלידן שהיה חבר בשנות ה-90 בלהקה Big Audio Dynamite (BAD).<ref></ref> בן דודם מיק ג'ונס היה דמות מפתח בפאנק רוק של סוף שנות ה-70, ואחד מחברי הקלאש ו-Big Audio Dynamite.<ref>Newsnight, BBC2, 14 April 2010</ref><ref></ref><ref></ref>

==קישורים חיצוניים==

== הערות שוליים ==

קטגוריה:פוליטיקאים יהודים בריטים
קטגוריה:מזכירי הפנים של בריטניה
קטגוריה:שרי התחבורה של בריטניה
קטגוריה:שרי ההגנה של בריטניה
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2005–2010)
קטגוריה:חברי המועצה המלכותית
קטגוריה:יהודים אנגלים
קטגוריה:בוגרי האוניברסיטה המטרופוליטנית של מנצ'סטר
קטגוריה:בריטים שנולדו ב-1968